આજે સવારે મેટ્રો આમ જનતા માટે સવારે ૬.૦૦ વાગ્યે ટ્રાન્સપોર્ટનગરથી ચારબાગ જવા રવાના થઈ હતી, તેમાં મીડિયા અને મેટ્રોના કેટલાય વરિષ્ઠ અધિકારીઓ પણ હાજર હતા. ટીપીનગરથી મેટ્રો જ્યારે ચારબાગ સ્ટેશન અને ત્યારબાદ આલમબાગ પહોંચી ત્યારે તેમાં એકાએક ટેકનિકલ ફોલ્ટ ઊભો થયો હતો અને એક કલાક સુધી મેટ્રો ત્યાં રોકી દેવી પડી હતી. મેટ્રોની ટેકનિકલ ખામી દૂર કરવા એન્જિનિયરને બોલાવવામાં આવ્યા હતા, પરંતુ તેઓ પણ તાત્કાલિક ફોલ્ટ શોધી શક્યા ન હતા. આથી બંધ પડેલી મેટ્રોને લઈ જવા માટે બીજી મેટ્રો બોલાવવી પડી હતી. આ દરમિયાન મેટ્રો ટ્રેક પર વ્યવહાર સંપૂર્ણપણે ઠપ થઈ ગયો હતો.